  Руслан Нуриахметов Майя Бывальцева 2022-тӥ арын «Жильё и городская среда» йӧскалык ӵектос улсын Удмуртиын 76 азбаръёсты но 90 мер интыосты утялтыны-умоятыны чаклало. Со понна 415 миллион манет висъязы, ивортӥз элькунысь лэсьтӥськонъя, жилищно-коммунальной возёсъя но дыкужымъя министерстволэн пресс-службаез. Троссэ объектъёсы ужасьёс оштолэзь пумын – куартолэзь кутсконын потозы. Тодэ вайытом, та дыре 2023-тӥ арын элькунысь каръёсын, Уваынн но Эгарын умоятоно интыос понна куара сётон мынэ. Та дырлы 6 сюрс пала адями аслэсьтыз мылкыдзэ вераз ни. Объектъёс пӧлын Ижкарын уллӥсь удмуртъёслэн люкаськылон интызы – Кызьпу арама. Тегъёс: умоятон паркъёс йӧскалыкӵектосъёс Ижкар Удмуртия  